Държавен вестник, бр. 74, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  74
ПОСТАНОВЛЕНИЕ № 263 
ОТ 29 АВГУСТ 2014 Г.
за изменение и допълнение на Наредбата за 
реда за създаване и организиране на дейността 
на доброволните формирования за предотвра-
тяване или овладяване на бедствия, пожари 
и извънредни ситуации и отстраняване на 
последиците от тях, приета с Постановление 
№ 123 на Министерския съвет от 2012 г.  
(обн., ДВ, бр. 50 от 2012 г.; изм., бр. 60 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 се правят следните изменения 
и допълнения:
1. Алинея 2 се изменя така:
„(2) Доброволните формирования се съз-
дават на териториален принцип, за самос-
тоятелни действия и/или за подпомагане 
на основните съставни части на Единната 
спасителна система (ЕСС), като изпълняват 
следните основни дейности по защитата на 
населението:
1. спасителни операции;
2. ограничаване и ликвидиране на пожари;
3. операции по издирване и спасяване;
4. извършване на неотложни аварийно-
възстановителни работи;
5. оказване на първа помощ на пострадалите 
при пожари, бедствия и извънредни ситуации;
6. други операции, свързани със защитата.“
2. Създава се ал. 3:
„(3) Доброволците могат да извършват 
дейностите по ал. 2 съобразно завършените 
курсове за обучение по чл. 22 и придобитата 
квалификация.“
§ 2. В чл. 2 ал. 2 се изменя така:
„(2) След решение на общинския съвет до-
броволното формирование може да изпълнява 
и дейности по носене на дежурства.“
§ 3. В чл. 5 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) С решение на общинския съвет числе-
ността на доброволното формирование спрямо 
стандартите за численост може да се увеличи 
за сметка на общинския бюджет.“
§ 4. В чл. 6 се правят следните изменения:
1. В ал. 1 след думите „доброволните фор-
мирования в Република България“ се поставя 
точка и текстът докрая се заличава.
2. Алинея 4 се изменя така:
„(4) Кметовете на общини предоставят в 
регионалните дирекции „Пожарна безопасност 
и защита на населението“ (РДПБЗН) на МВР 
информация за доброволните формирования 
на територията на общините при първоначално 
регистриране на доброволното формирование 
и при последваща промяна. Информацията 
включва: 
1. наименование на общината;
2. наименование на доброволното форми-
рование;
3. имена, местонахождение и данни за 
контакт с доброволците;
4. наличност на пожарни и спасителни 
автомобили;
5. пожарно, спасително и друго оборудване 
и защитни средства;
6. имената на доброволците, завършили 
обучения съгласно чл. 22;
7. доброволците, неподлежащи на обучение 
съгласно чл. 24.“
§ 5. В чл. 8 се създава ал. 4:
„(4) Финансовите средства, необходими за 
издаване на документите по ал. 2, т. 2, 3 и 4, 
могат да бъдат възстановени на доброволците 
от бюджета на общината.“
§ 6. В чл. 12 се правят следните изменения:
1. В ал. 1 след думите „на друга община“ се 
поставя точка и текстът докрая се заличава.
2. Алинея 2 се изменя така:
„(2) При преминаването му в друго добро-
волно формирование доброволецът подава 
заявление до кмета на съответната община, 
а пълният комплект от документи се изисква 
по служебен ред от кмета на общината, от 
която идва доброволецът.“
§ 7. В чл. 13 ал. 1 се изменя така:
„(1) Членството в доброволното формиро-
вание се прекратява:
1. по взаимно съгласие, отразено в протокол;
2. с 14-дневно писмено предизвестие от вся-
ка от страните, отправено до другата страна, 
считано от момента на получаването;
3. едностранно от кмета със 7-дневно 
писмено предизвестие, отправено до другата 
страна, считано от момента на получаването:
а) при установяване на несъответствие с 
изискванията на чл. 8, ал. 2;
б) при системно неизпълнение на задълже-
нията по договора от страна на доброволеца;
в) при обективна или субективна невъзмож-
ност за изпълнение на функциите по договора 
от страна на доброволеца;
г) при незавършване на първоначален ос-
новен курс на обучение;
4. едностранно от доброволеца със 7-дневно 
писмено предизвестие, отправено до кмета, 
считано от момента на получаването:
а) при настъпване на обстоятелство, не-
съвместимо с изискванията на чл. 8, ал. 2;
б) при предстоящо сключване на договор 
за военна служба по Закона за отбраната и 
въоръжените сили на Република България 
или при възникване на служебно или трудово 
правоотношение по Закона за Министерството 
на вътрешните работи;
в) при системно неизпълнение на задълже-
нията по договора от страна на кмета;
г) при обективна или субективна невъзмож-
ност за изпълнение на функциите по договора 
от страна на доброволеца.“